text: Visitationszone ophæves
  27 oktober 2011 kl. 13.31
  Syd- og Sønderjyllands Politi ophæver den gældende visitationszone i den indre del af Esbjerg 28. oktober som planlagt.
  Den blev indført på grund af den spændte situation mellem rockerbanderne Bandidos og Hells Angels.
   
  - Politikredsen vil følge situationen meget nøje og såfremt der opstår et nyt behov, vil en ny visitationszone blive etableret, meddeler Syd- og Sønderjyllands Politi.
  En visitationszone giver politiet ret til uden varsel at undersøge alle personer og biler inden for zonen for blandt andet våben.
  